Jeg fik et par sko i julegave fra butikken Piedi i Aalborg. Der var en stor ridse i den ene sko, som jeg imidlertid først opdagede, da jeg prøvede skoene på - siddende i sofaen. Efter adskillige henvendelser til butikken og et tilsvarende antal nedladende og arrogante svar, såvel på mail som ved personligt fremmøde, opgav jeg at kommunikere yderligere med personalet og indehaveren af butikken. I stedet kontaktede jeg skoproducentens kundeservice og inden for 3 dage, blev de skadede sko byttet til et par nye. Det var en ærgerlig oplevelse at butikkens service og gode behandling udeblev i samme øjeblik, hvor der var brug for anden indsats end salgsunderstøttende aktiviteter. Og selvsagt ubehageligt at blive mødt med ekspedienternes øjeblikkelige afvisning af at forholde sig til et par synligt ubrugte sko med en tydelig skade.